**Výzva pre regionálnych výrobcov a remeselníkov z Kysúc**

Kysucké múzeum realizuje z programu Interreg V-A SK–CZ 2014–2020 Fond malých projektov cezhraničný projekt s názvom Oživené tradície bez hraníc, ktorého cieľom je návštevníkom a obyvateľov cezhraničného územia priblížiť remeselné tradície širokej verejnosti. V súvislosti so zabezpečením podujatia – Jablkový deň, ktoré sa uskutoční dňa 10.9.2022 v Jablunkove v čase cca od 10.00 – 17.00 hod. si Vás dovoľujeme osloviť či by ste mali záujem predvádzať remeslo alebo ľudové umenie na tomto podujatí. Ukážka remesiel vrátane vystúpenia remeselníka by mala byť prezentovaná v rozsahu minimálne 5 hodín.

Za prezentáciu bude výkonnému umelcovi poskytnutá finančná odmena. Do ceny honoráru musí byť zahrnutá aj cena za dopravu.

V prípade, že máte záujem prezentovať remeslo a tradície na Jablkovom dni v Jablunkove v rámci projektu Oživené tradície bez hraníc, potvrďte svoj záujem vyplnením údajov do návratky.

Kysucké múzeum si vyhradzuje právo zrealizovať výber medzi remeslami, ktoré sa zúčastnia podujatia. Predpokladom je, že prezentácie sa zúčastní 5 remeselníkov zo SR.

V prípade ak požadovaný honorár umelca bude vyšší ako finančný rozpočet na uvedené podujatie, vyhradzuje si Kysucké múzeum právo odmietnuť ponuku remeselníka/výkonného umelca.

V prípade záujmu nás kontaktujte najneskôr do **15.7.2022** na email [perdochova@kysuckemuzeum.sk](mailto:perdochova@kysuckemuzeum.sk). V prípade nejasností sa nás môžete obrátiť aj telefonicky na č. +421 905 544014

Ďakujeme za prejavený záujem,

s pozdravom

Mgr. Tomáš Adamčík, PhD. – projektový manažér v.r.

**NÁVRATKA**

Kysucké múzeum preferuje vystúpenie umelcov/remeselníkov (na živnosť, firma, združenie, škola a pod.), s ktorými bude možné uzavrieť Zmluvu o poskytovaní služieb.

**Remeselník/ výrobca a pod.** (na živnosť, firma, združenie a pod.) – možná fakturácia

Názov subjektu – fakturačné údaje:

Meno a priezvisko remeselníka/výrobcu a pod.:

Druh činnosti/remesla:

Adresa:

IČO:

DIČ:

Plátca DPH – áno - nie

IČ DPH:

Požadovaný honorár: ..................................................v EUR vrátane DPH

alebo

v prípade, že sa nemôže preukázať remeselník, regionálny výrobca prideleným IČO alebo mu vyhovuje lepšie možnosť prezentácie jeho činnosti ako súkromnej osoby, múzeum ponúka možnosť zmluvy na umelecký výkon podľa autorského zákona, pričom tento autorský výkon podlieha 19% zrážkovej dani v SR. **Zrazením dane sa daňová povinnosť považuje za vyrovnanú** a autor už tieto príjmy v daňovom priznaní neuvádza a nezdaňuje ich.

**Remeselník/ výrobca a pod.** (súkromná osoba) – nie je možná fakturácia

Meno a priezvisko remeselníka/výrobcu a pod.:

Druh činnosti/remesla:

Adresa:

Rodné číslo:

IBAN:

Názov banky:

Požadovaný honorár: ..................................................v EUR vrátane DPH

UPOZORNENIE

Je nutné uviesť požadovaný honorár!